वार्ड में उपलब्ध अनुपयोगी सामानों की लिस्ट मांगी
ब्यावर| सरकारीअस्पतालों में बेहतर चिकित्सा और सुविधाएं मुहैया करवाने के मकसद से प्रदेश सरकार द्वारा शुरू की गई उपकरण योजना को लेकर चिकित्सा एवं स्वास्थ्य विभाग ने कवायद शुरू कर दी है। योजना के तहत प्रदेश में सरकारी अस्पतालों में काम आने वाले उपकरणों को ठीक करने का जिम्मा करार के तहत प्राइवेट कंपनी को दिया गया है। योजना के तहत सरकारी अस्पतालों में आउटडोर, इंडाेर और ऑपरेशन थिएटर में काम आने वाल उपकरणों को ऑनलाइन किया जा चुका है।
खराबउपकरणों का दें ब्यौरा: अमृतकौरअस्पताल के केंद्रीय भंडार के प्रभारी अधिकारी डॉ. मुकुल राजवंशी ने सभी वार्ड प्रभारियों और आउटडोर इंचार्ज काे पत्र जारी कर उनके अंडर में कार्यरत उपकरणों की पूरी लिस्ट मांगते हुए ऐसे उपकरणों का ब्यौरा देने के निर्देश दिए हैं जो लंबे अर्से से खराब पड़े हैं। पत्र के अनुसार हर वार्ड में रखे उपकरणों का नाम, मॉडल नंबर, कब से उपकरण खराब है उसका पूरा ब्यौरा और उपकरण में क्या खराबी रही है उसकी जानकारी मांगी है। उन्होंने सभी प्रभारियों को दो दिन में ब्यौरा पेश करने के निर्देश दिए हैं।
383उपकरण हुए ऑनलाइन: उपकरणयोजना के तहत अमृतकौर अस्पताल प्रबंधन द्वारा गत कुछ माह से लगातार कार्य किया जा रहा है। केंद्रीय स्टोर द्वारा अमृतकौर अस्पताल के 383 उपकरणों को ऑनलाइन उपकरण योजना से जोड़ दिया गया है। हालांकि हाल ही में एकेएच में आई हीमोडायलिसिस की मशीन के इंस्टॉल नहीं होने के कारण ऑन लाइन नहीं किया गया है।
bho_Deva hin_Deva hin_Deva hin_Deva